b'\n_START_ARTICLE_\nOtto Juljevi\xc4\x8d \xc5\xa0midt\n_START_SECTION_\n\xc5\xbdivljenje in delo\n_START_PARAGRAPH_\nRodil se je v o\xc4\x8detu nem\xc5\xa1kega rodu in latvijski materi._NEWLINE_Leta 1913 se je poro\xc4\x8dil z Vero Janicko in diplomiral na Univerzi v Kijevu; leta 1916 se je na univerzi zaposlil kot privatni docent. Po oktobrski revoluciji leta 1917 je bil \xc4\x8dlan odbora ljudskih komisariatov: za oskrbo (1918-20) in za finance (1921-22). Bil je tudi eden od pomembnej\xc5\xa1ih pobudnikov reoganizacije visokega \xc5\xa1olstva, tiska in znanosti v Sovjetski Rusiji._NEWLINE_Pozneje je delal pri ljudskem komisariatu za izobra\xc5\xbeevanje, dr\xc5\xbeavnem znanstvenemu odboru pri Koncilu ljudskih komisarjev in Komunisti\xc4\x8dni akademiji. V letih 1921\xe2\x88\x9224 je bil tudi direktor Dr\xc5\xbeavne zalo\xc5\xbeni\xc5\xa1ke hi\xc5\xa1e (Gosizdat), med letoma 1924-41 glavni urednik Velike sovjetske enciklopedije, med letoma 1923-56 profesor na Dr\xc5\xbeavni univerzi v Moskvi, med letoma 1923-32 vodja Arkti\xc4\x8dnega in\xc5\xa1tituta, med letoma 1932-39 vodja Glavnega direktorata Severne morske poti, med letoma 1939-42 podpredsednik Akademije znanosti Sovjetske zveze. Tu je organiziral tudi In\xc5\xa1titut za teoreti\xc4\x8dno geofiziko (sam bil predstojnik do leta 1949) ter ustanovil tudi Moskovsko algebrsko \xc5\xa1olo._NEWLINE_Bil je tudi slavni raziskovalec Arktike. Med letoma 1929-30 je ustanovil prvo znanstvenoraziskovalno postajo na Zemlji Franca Jo\xc5\xbeefa ter odkril nekaj otokov. Leta 1932 je opravil prvo neprekinjeno morsko potovanje med Arhangelskom in Tihim oceanom. Med letoma 1933-34 je raziskoval Severno morsko pot in leta 1937 nadzoroval postavitev postaje Severni te\xc4\x8daj-1 (zaprtja naslednje leto)._NEWLINE_Bil je tudi \xc4\x8dlan Centralnega izvr\xc5\xa1nega komiteja ZSSR in Poslanske zbornice.\n_START_SECTION_\nPoimenovanja\n_START_PARAGRAPH_\nPo njem so poimenovali otok, polotok, In\xc5\xa1titut za zemeljsko fiziko, asteroid glavnega pasu 2108 Otto \xc5\xa0midt (2108 Otto Schmidt), ...'